《千秋岁·麟垂绂秀》
宋代·佚名

麟垂绂秀。天纵今司寇。朱明景，清和候。缙云开帝乐，括苍锺神秀。人争羡，昨生一佛今朝又。璧水声华茂。玉殿天香袖。姑小试，陶甄手。行为黄阁老，屹立丹墀右。名不朽，斯文名脉从君寿。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。